stanford-oval/wikipedia huggingface dataset:
קלמנט אטלי
מורשתו של אטלי

אטלי נחשב לאדם אפור ושתקן, באופן המנוגד לכושר הרטורי ולאישיותו המוחצנת של שותפו ויריבו וינסטון צ'רצ'יל. שלוש אמרות המיוחסות לצ'רצ'יל משקפות ניגודים אלו. לצ'רצ'יל מיוחסות האמירות כי ”אטלי הוא אדם צנוע מאוד, ויש לו סיבות טובות רבות להיות כזה.”; בנוסף מיוחסת לצ'רציל האמרה כי ”מכונית ריקה עצרה ליד רח' דאונינג 10, וממנה יצא קלמנט אטלי.”; עוד מיוחסת לצ'רצ'יל האמרה כי אטלי הוא ”כבש בעור של כבש”.
עם זאת, צניעותו ומנהגו השקט של אטלי לא מנעו ממנו להיחשב לאחד מגדולי ראשי הממשלה של בריטניה. בסקרים רבים השואלים את העם הבריטי, או מלומדים והיסטוריונים, מיהם ראשי הממשלה ה"גדולים", נמצא אטלי במקום השני לאחר צ'רצ'יל, ואילו בסקר בין אקדמאים והיסטוריונים שנערך על ידי אוניברסיטת לידס בשנת 2004 בחרו הנשאלים באטלי כראש הממשלה הטוב ביותר. צ'רצ'יל עצמו התבטא כי אטלי הוא "ג'נטלמן אציל ובעל כבוד, עמית נאמן, ששירת את ארצו היטב בזמן בו הייתה זקוקה לכך יותר מכל".
אטלי נחשב לראש ממשלה חרוץ ויעיל וזכה לשבחים מצד ממשיכיו, שמרנים ואנשי לייבור כאחד. סגנון מנהיגותו היה מנהיגות קונסנזואלית. ההיסטוריונים מעריכים את המעבר שהנהיג מכלכלת המלחמה לכלכלת ימי השלום, את הדרך בה פעל להקטין את הגרעון של בריטניה, בעודו מביא ליישום תוכנית שאפתנית ליצירת מדינת רווחה ושירותי בריאות לכל, וכל זאת באופן שהתקבל כקונצנזוס הלאומי שלאחר המלחמה, הן בקרב אנשי הלייבור והן בקרב השמרנים והליברלים, שנמנעו מלבצע שינויים מהותיים בהסדרים אלו במשך עשרות שנים.
במדיניות החוץ היה אטלי בין מעצבי פניו של העולם שלאחר המלחמה. הוא היה בעל ברית נאמן לארצות הברית עם תחילת המלחמה הקרה, פעל לשיקומה של אירופה וליצירת הבסיס לשיתוף הפעולה העתידי בין בריטניה והיבשת, ולדקולוניזציה והענקת שלטון עצמי והגדרה עצמית למאות מיליונים ברחבי העולם.
העיסוק באטלי ובדמותו עודו נמשך בבריטניה. אטלי עצמו פרסם אוטוביוגרפיה בשם "כפי שזה קרה" (As it Happened) בשנת 1954, וכן התפרסם בשנת 1961 ספר המבוסס על ראיון שערך עם רוי ג'נקינס שהיה לאחד מהוגי הדעות החשובים של הלייבור בתקופה שלאחר אטלי. עוד בחייו, וכן לאחר מותו, התפרסמו ביוגרפיות רבות נוספות, שזכו לעניין ולהצלחה. יש הרואים בצניעותו ובמנהגו השקט משום ניגוד לראוותנות והשחיתות המיוחסים לפוליטיקאים הבריטים כיום.
לקריאה נוספת

Clement Attlee, As it Happened, Viking adult, 1954
Francis Williams, A Prime Minister Remembers, London, Heinmann, 1961
Roy Jenkins, Mr Attlee, London, heinmann, 1948
Kenneth Harris, Attlee, George Weidenfeld & Nicholson, 1995
Trevor Burridge, Clement Attlee: A Political Biography, Jonathan Cape, 1986
Francis Beckett, Clem Attlee, Richard Cohen Publications, 1997
יד רצחנית

| --- | --- |

 בימוי:  רודמן פלנדר 
 הופק בידי:  אנדרו ליכט  ג'פרי א 'מולר  ג'ניפר טוד  סוזן טוד
 תסריט:  טרי יוז ורון מילבאואר
 עריכה:  סטפן אי ריבקין
 שחקנים ראשיים:  דבון סאווה  סת גרין  אלדן הנסון  ג'סיקה אלבה  ויויקה א. פוקס
 מוזיקה:  כריסטופר באפה
 צילום:  דייוויד דניאל
 מדינה:  ארצות הברית 
 חברת הפקה:  Columbia Pictures  Licht/Mueller Film Corporation  Team Todd
 חברה מפיצה:  Sony Pictures Releasing
 שיטת הפצה:  וידאו על פי דרישה 
 הקרנת בכורה:  30 באפריל 1999
 משך הקרנה:  92 דק' 
 שפת הסרט:  אנגלית 
 סוגה:  אימה, קומדיה שחורה
 תקופת התרחשות:  ליל כל הקדושים 
 תקציב:  25 מיליון דולר
 הכנסות:  4.2 מיליון דולר
 הכנסות באתר מוג'ו:   idlehands
 דף הסרט ב־IMDb
 
"יד רצחנית" (באנגלית: Idle Hands) הוא סרט אימה וקומדיה שחורה אמריקאי משנת 1999, אשר בוים על ידי רודמן פלנדר ונכתב על ידי טרי יוז ורון מילבאואר. בסרט מככבים דבון סאווה, סת' גרין, אלדן הנסון, ג'סיקה אלבה, וויויקה איי פוקס. העלילה העיקרית עוקבת אחר חייו של נער עצלן ממוצע, בשם אנטון טוביאס (סאווה), שידו נעשית אחוזת דיבוק וועוברת מסע הרג, גם לאחר שהיא נכרתת.
הסרט נעשה בהשראת הפתגמים "ידיי סרק הם משחקי השטן" ו"השטן עושה עבודה לידי סרק".
הסרט לא זכה להצלחה כאשר גרף 4.2 מיליון דולר כנגד תקציב של 25 מיליון דולר.
עלילה

הוריו של אנטון טוביאס מתים בסוף ליל כל הקדושים, וכל הרמזים מצביעים על כך שהוא הרג אותם. לאחר שהרג את חבריו הטובים ביותר, אנטון מבין שידו הימנית הפכה לדיבוק. הוא לא מצליח לשלוט בידו, הוא זורק את החתול שלו מעבר לרחוב ותוך כדי חיפוש אחריו, הוא נתקל בשכנתו מולי והשניים מתחילים מערכת יחסים. אנטון מקיים הלוויה להוריו וחבריו. עם זאת, חבריו מחליטים לא ללכת לגן עדן, חוזרים לגופם הקודם ועולים מהקבר.
בינתיים, כוהנת גדולה בשם דבי לקור צדה את הרוח האחראית להרג ברחבי הארץ. לאחר שידו הורגת שני שוטרים בסלון שלו, אנטון מנתק כורת את היד. חבריו מחפשים ערכת עזרה ראשונה בעוד אנטון שורף את היד במיקרוגל. בינתיים, דבי (עכשיו יחד עם רנדי, שכנו של אנטון) צדה את אנטון כדי לבלום את הדיבוק שביד. לאחר ששלח את מולי לבית הספר, אנטון חוזר הביתה כדי לסיים להשמיד את היד. לרוע המזל חבריו של אנטון פנוב ומיק משחררים את היד בשוגג. השלושה גונבים אחר כך את משאיתו של רנדי ופונים לבית הספר. מיק ופנוב הולכים למסיבת ליל כל הקדושים כדי להשגיח על מולי, בעוד אנטון מחפש את היד. רנדי ודבי נפגשים עם אנטון. דבי מסבירה שהיד תגרור את הנשמה של מולי לעולם התחתון. אנטון פורץ למסיבה ומנסה להזהיר את כולם מידו, אך מתעלמים ממנו.
לאחר מכן היד הורגת את סולן הלהקה שבמסיבה וגורמת לבהלה. מולי וחברתה טניה נמלטים דרך פתחי האוורור. הם מנסים לעבור דרך מאורר אותו הם עוצרים באמצעות הנעל של טניה, לאחר מכן הן מחברות חבל למאורר והשתיים יורדות מהחבל, אך בזמן שטניה יורדת מהחבל היד תוספת את טניה ומנסה למשוך אותה ובמקביל מולי מנסה להיאבק ביד ולמשוך את טניה מלמטה. בסופו של דבר היד תופסת בנעל של טניה שעצרה את המאוורר, המאורר נופל וטניה נופלת ביחד איתו אל מותה.
הערות שוליים

↑  Idle Hands, 1999-04-30, נבדק ב-2020-10-23
איריס ועופר פורטוגלי

| --- | --- |
איריס פורטוגלי עופר פורטוגלי
 תקופת הפעילות:  מ-1989
 מקום לימודים:  מכללת ברקלי למוזיקה 
 סוגה:  ג'אז
 www.portugalymusic.com
 חברים
 איריס פורטוגלי   עופר פורטוגלי
 
איריס ועופר פורטוגלי הוא הרכב ג'אז וגוספל, שפעיל  משנת 1989. עופר פורטוגלי הוא נגן פסנתר, מעבד מוזיקלי, מלחין, ומורה למוזיקה  (לשעבר ב"רימון בית ספר למוסיקה"), איריס פורטוגלי היא מתופפת, זמרת, יוצרת ומבצעת והמנהלת האקדמית לשעבר של "רימון בית ספר למוסיקה". השניים הם זוג נשוי בחיים.
איריס פורטוגלי

איריס החלה לתופף בגיל 14, והיא אחת ממתופפות הג'אז הבודדות בארץ. בוגרת מכללת ברקלי למוזיקה בבוסטון, ארצות הברית. יחד עם בעלה עופר פורטוגלי, מובילה למעלה משני עשורים את הרכב הג'אז.
עם השנים ביססה איריס את מעמדה כסולנית מבוקשת והופיעה, בין היתר, עם התזמורת הפילהרמונית הישראלית, התזמורת הקאמרית הישראלית, סימפונט רעננה, התזמורת הקאמרית הקיבוצית, תזמורת הבמה -חולון, תזמורת הג´אז של תל אביב ועוד.
ביולי 2014 מונתה כמנהלת האקדמית של "רימון בית ספר למוסיקה". הקימה וניהלה במשך 14 שנים מגמת מוזיקה ייחודית בתיכון בהרצליה בשיתוף עם רימון. ביוני 2010, זכתה איריס פורטוגלי בתעודת הצטיינות בחינוך מטעם עיריית הרצליה לשנת תש"ע, על מקצועיותה ותרומתה לחינוך במסגרת מגמת המוזיקה שהקימה בתיכון חדש בהרצליה.
ב-2021 השניים התפטרו ממשרתם בבית הספר רימון על רקע התנגדותם הנחרצת לשיתוף פעולה עם תקנות התו הירוק.
עופר פורטוגלי

עופר פורטוגלי החל את דרכו כמוזיקאי עם שחרורו מצה"ל בשנת 1983. ניגן בהפקות שונות והצגות בהם המחזה "גטו" בתיאטרון חיפה, ליווה את הזמרות יעל לוי, ריקי גל, ואת השחקן מנחם עיני במופע יחיד. במקביל, החל להתערות בסצנת הג'אז המקומית וניגן עם נגני ג'אז מובילים כגון אהרל'ה קמינסקי, אלברט פיאמנטה, גלעד עצמון, ועמיקם קימלמן. התקבל לבית הספר למוזיקה ברקלי בבוסטון ישר לשנה השנייה, ובמהלך לימודיו בשנת 1987 הקים את רביעיית הג'אז שלו יחד עם איריס פורטוגלי, הסקסופוניסט הנורווגי אולה מטיסן והבסיסט הגרמני כריסטיאן דינר.
בשנת 1991 חזר פורטוגלי לישראל ומאז מוביל יחד עם אשתו איריס את הרכב הג'אז.
עיבד והפיק את ששת אלבומי ההרכב.
עופר פורטוגלי נמנה עם הסגל הבכיר של בית ספר רימון, מנצח על תזמורת "ביג בנד" במגמת המוזיקה בתיכון קריית שרת בחולון והחל מ-2015 משמש יועץ אקדמי במגמת מוזיקה ייחודית בתיכון קלעי בגבעתיים.
באוקטובר 2021 התפטרו בני הזוג פורטוגלי ממשרתם בבית ספר רימון על רקע סירובם לשתף פעולה עם תקנות התו הירוק.
חיים אישיים

איריס ועופר פורטוגלי נישאו בקיץ 1989. ב-1992 נולדה בתם הבכורה שי, פסנתרנית, זמרת, מלחינה ומעבדת. ב-1995 נולד בנם השני גיא, מוזיקאי, פסנתרן, גיטריסט ומתופף. בשנת 2000 נולד בנם השלישי איתי, כיום פסנתרן ומעבד וחבר בלהקת הפרוג-מטאל "סקארדסט". ב-2019 צינו הפורטוגלים 30 שנות פעילות במופע זוגי, בבימויה של מיקי קם, בו שיתפו פעולה עם שלושת ילדיהם על הבמה. המשפחה כולה מתגוררת בבית משותף בגני תקווה.
דיסקוגרפיה

איריס ועופר פורטוגלי (התקליט), (1994)
עדן (התקליט), (1995)
לפני שאמרת (התקליט), (1998)
גוספל ג'אז live (פורטוגלי הפקות), (2004)
סיפור בהמשכים (פורטוגלי הפקות), (2007)
אדון הסליחות (פורטוגלי הפקות), (2013)
הערות שוליים

1 2 3 4  נרי ליבנה, איריס עופר וכל הג'ז הזה, חדשות, 6 בדצמבר 1991
↑  אדר אבישר, דקה אחרי חצות, מעריב, 13 באוגוסט 1989
1 2  בועז כהן, בהזדמנות חגיגית זו, חדשות, 3 באוגוסט 1989
↑  מוקי רון, שיבת הג'ז, חדשות, 14 בנובמבר 1991
↑  יואב בירינברג, ג׳ז באילת, חדשות, 20 ביולי 1992
יואב בירנברג, 24 הרכבים ישתתפו בפסטיבל ג'ז בים האדום בחודש הבא, חדשות, 19 ביולי 1993
↑  ישראלים ב"ג'ז בים האדום", באתר הארץ, 25 ביולי 2001
↑  מופע ג'ז עם איריס ועופר פורטוגלי, באתר הארץ, 11 במרץ 2003
↑  בן שלו, גדול זה שמח, באתר הארץ, 8 במרץ 2004
↑  מרב יודילוביץ', הרווח שבין קול פורטר לקווין, באתר ynet, 8 באפריל 2002
↑  עכבר העיר, ימות משיח עם דני ליטני ועופר ואיריס פורטוגלי, באתר הארץ, 26 ביוני 2006
↑  טל רויטמן-מאיר, מוזיקה שחורה, במובן הכי יהודי של המילה, באתר ynet, 21 באוגוסט 2013
↑  בן שלו, הזמרת איריס פורטוגלי תהיה המנהלת האקדמית של בית הספר רימון, באתר הארץ, 6 ביולי 2014
↑  איריס פורטוגלי, אני אישה, מתופפת ומנהלת. תתמודדו, באתר ynet, 21 בדצמבר 2018
↑  יאיר סתוי, יעל לוי, מופע חדש., חדשות, 7 בפברואר 1985
↑  שבתעתון - בקאמרי - בוקר אקטואליה ותרבות, מעריב, 27 ביוני 1985
↑  עייני ושושן יורדים ל״סליק", חדשות, 7 באוגוסט 1986
↑  יוסי חרסונסקי, מקום חדש בעיר לג'אז, מעריב, 9 בפברואר 1986
נוער מוסיקלי בישראל - רביעייית הגא'ז, מעריב, 14 בדצמבר 1986
יוסי חרסונסקי, חג לג'אז הישראלי - פסטיוואל 84 ב"בית ליסין" ת"א, מעריב, 5 בנובמבר 1984
| --- | --- |
בקרת זהויות :  NLI: 987007313500705171  VIAF: 160693745   WorldCat (עם VIAF): 160693745
תעלול או ממתק (סרט, 1986)

| --- | --- |

 בימוי:  צ'ארלס מרטין סמית' 
 הופק בידי:  דינו דה-לורנטיס, ג'ואל סויסן 
 תסריט:  גלן מורגן, ג'יימס וונג 
 שחקנים ראשיים:  מארק פרייס   טוני פילדס   ג'ין סימונס   אוזי אוסבורן
 מוזיקה:  כריסטופר יאנג 
 צילום:  רוברט אלסוויט 
 מדינה:  ארצות הברית
 חברה מפיצה:  De Laurentiis Entertainment Group, נטפליקס 
 שיטת הפצה:  וידאו על פי דרישה 
 הקרנת בכורה:  24 באוקטובר 1986
 משך הקרנה:  98 דקות
 שפת הסרט:  אנגלית
 סוגה:  סרט אימה, סרט מוזיקלי, סרט קומדיה, סרט רוחות רפאים 
 תקופת התרחשות:  ליל כל הקדושים 
 תקציב:  3.5 מיליון דולר
 הכנסות:  6,797,218 דולר
 הכנסות באתר מוג'ו:   trickortreat
 דף הסרט ב־IMDb
 
"תעלול או ממתק" (באנגלית: Trick or Treat) הוא סרט אימה על-טבעי אמריקאי, אשר יצא בשנת 1986 על ידי De Laurentiis Entertainment Group. בסרט מככבים מארק פרייס וטוני פילדס בתפקידים ראשיים ואוזי אוסבורן וג'ין סימונס בתפקידי משנה. הסרט מתרכז סביב נער שנרדף על ידי רוח הרפאים של גיבור הרוק שלו. את הסרט ביים צ'ארלס מרטין סמית' וזוהי הייתה עבודתה הבימוי הראשונה שלו אשר גם מופיע בסרט לרגע קצר.
הערות שוליים

↑  Trick or Treat, 1986-10-24, נבדק ב-2020-10-24
| --- | --- |
בקרת זהויות :  LCCN: no98023900   WorldCat (עם LCCN): no98-023900
לוקר

ערך זה עוסק בתא אחסון קטן. אם התכוונתם למשמעות אחרת, ראו .
לוקרים לבית ספר שנמצאים באוניברסיטה הלאומית של סינגפור, סינגפור.
לוקרים בחדר הלבשה
לוקר או תָּא נָעִיל הוא תא אחסון קטן, בדרך כלל צר, הנמצא בדרך כלל במקומות ציבוריים שונים כגון חדרי הלבשה, מקומות עבודה, בתי ספר, מוקדי תחבורה וכדומה.
מאפיינים

הם מצוידים בדרך כלל במנעול או במתקן לנעילה.
הם מיועדים בדרך כלל לשימוש במקומות ציבוריים, ומיועדים לשימוש פרטי לטווח קצר או ארוך של אנשים לאחסון בגדים או חפצים אישיים אחרים. המשתמשים רשאים לשכור לוקר לשימוש חד-פעמי או לתקופת זמן לשימוש חוזר. חלק מהלוקרים מוצעים כשירות חינם לאנשים המשתתפים בפעילויות מסוימות הדורשות שמירה של חפצים אישיים.
בדרך כלל תאים נעילים רבים צמודים זה לזה, במיוחד במוסדות ציבוריים.
הגודל, הצבע, החומר והנעילה משתנים בהתאם לייעוד ולמיקום.
הערות שוליים

↑  תָּא נָעִיל, באתר האקדמיה ללשון העברית
Rihanna 777 Documentary... 7Countries7Days7Shows

Rihanna 777 Documentary... 7Countries7Days7Shows הוא סרט דוקומנטרי אודות מיני סיבוב ההופעות 777 Tour של הזמרת ריהאנה. הסרט עלה לאקרנים ב-7 במאי 2013 על ידי דאף ג'אם ויום קודם גרסה ערוכה שלו הופצה ב-Fox Network.
הסרט מתעד את מאחוריי הקלעים של סיבוב הופעות זה אשר נעשה בנובמבר 2012 על מנת לקדם את יציאת אלבומה השביעי Unapologetic. במסגרת מסע ההופעות ריהאנה הופיעה ב-7 מדינות שונות וקיימה הופעה אחת בכל אחת מהן במשך 7 ימים ומכאן נגזר שם סיבוב ההופעות ושם הסרט.
במהלך סיבוב ההופעות התלוו אל הזמרת 150 עיתונאים מכל מיני מדינות בעולם.
רקע ושחרור

על מנת לקדם את אלבום האולפן השביעי שלה Unapologetic ריהאנה יצאה לסיבוב הופעות קצר לקידום האלבום כאשר הקונספט שעד מאחוריו הוא שסיבוב ההופעות יהיה ב-7 מדינות שונות, יתפרס למשך 7 ימים שונים ותתבצע הופעה אחת בכל מדינה, ולכן סיבוב ההופעות נקרא 777 Tour. במהלך סיבוב הופעות זה ליוו את ריהאנה 150 עיתונאים שונים מ-82 מדינות שונות (ביניהם גם עיתונאי מישראל) אשר טסו איתה לכל יעדים ולכל ההופעות.
ב-19 במרץ 2013 ריהאנה חשפה לראשונה את העובדה שהולך לצאת סרט דוקומנטרי לסיבוב ההופעות וב-4 באפריל היא פרסמה טריילר ראשון לסרט. ב-16 באפריל הופץ טריילר נוסף באתר הרשמי של ריהאנה. סיבוב ההופעות התחיל בתאריך ה-14 בנובמבר 2013 במקסיקו סיטי והסתיים שבוע לאחר מכן ב-20 בנובמבר בניו יורק.
מיקומי שיא

כל מצעדי האלבומים שלהלן, הם מצעדי אלבומי וידאו בלבד.
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  איטליה | מצעד האלבומים האיטלקי | 19 |
|  ארצות הברית | בילבורד 200 | 7 |
|  הולנד | מצעד 100 האלבומים ההולנדיים | 28 |
|  הממלכה המאוחדת | מצעד האלבומים הבריטי | 42 |
|  ולוניה | אולטראטופ 40 | 2 |
|  ספרד | PROMUSICAE | 15 |
|  צ'כיה | ČNS IFPI | 18 |
|  צרפת | SNEP | 2 |
|  שווייץ | המצעד השווייצרי | 9 |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 15,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 7 במאי 2013 | DVD | יוניברסל מיוזיק גרופ |  |
| קנדה | 7 במאי 2013 | DVD | דאף ג'אם |  |
| גרמניה | 7 במאי 2013 | DVD | יוניברסל מיוזיק גרופ |  |
| איטליה | 7 במאי 2013 | DVD | יוניברסל מיוזיק גרופ |  |
| יפן | 7 במאי 2013 | DVD | יוניברסל מיוזיק גרופ |  |
| ספרד | 7 במאי 2013 | DVD | יוניברסל מיוזיק גרופ |  |
| שוודיה | 7 במאי 2013 | DVD | יוניברסל מיוזיק גרופ |  |
| ארצות הברית | 7 במאי 2013 | DVD | דאף ג'אם |  |
| הולנד | 10 במאי 2013 | DVD | יוניברסל מיוזיק גרופ |  |
| פולין | 10 במאי 2013 | DVD | יוניברסל מיוזיק גרופ |  |
| צרפת | 3 ביוני 2013 | DVD | דאף ג'אם |  |
הפארק הלאומי ביג בנד

| --- | --- |
הנהר ריו גראנדה, המפריד בין מקסיקו לארצות הברית כשהוא זורם בתוך קניון סנטה אלנה
הנהר ריו גראנדה, המפריד בין מקסיקו לארצות הברית כשהוא זורם בתוך קניון סנטה אלנה
 מידע כללי
 תאריך הקמה:  12 ביוני 1944
 מבקרים בשנה:  393,907 (נכון ל־2020)
 גוף מנהל:  שירות הפארקים הלאומיים של ארצות הברית
 נתונים ומידות
 שטח:  3,242.2 קמ"ר
 מיקום
 מדינה:  ארצות הברית ארצות הברית
 מיקום:  ברוסטר 
 קואורדינטות:  29°15′N 103°15′W﻿ / ﻿29.25°N 103.25°W﻿ / 29.25; -103.25
 nps.gov/bibe/
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי ביג בנד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי ביג בנד(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוהפארק הלאומי ביג בנד(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוהפארק הלאומי ביג בנד
 
הפארק הלאומי ביג בנד (באנגלית: Big Bend National Park, מילולית "הפארק הלאומי העיקול הגדול") הוא פארק לאומי, השוכן בדרום-מערב מדינת טקסס שבארצות הברית על הגבול עם מקסיקו. הפארק משתרע על 3,242.2 קמ"ר בשטח מדברי, כולו בתחומי מחוז ברוסטר (אנ'). לפארק חשיבות לאומית בהיותו האזור המוגן הגדול ביותר של אקולוגיה וטופוגרפיה של מדבר צ'יוואווה בארצות הברית. הפארק קרוי על שם העיקול הגדול (באנגלית Big Bend) של הנהר ריו גראנדה/ריו בראבו, המשנה את מסלולו מדרום-מזרח לצפון-מזרח. בשטח הפארק גדלים יותר מ-1,200 מינים של צמחים, ושוכנים בו יותר מ-450 מינים של עופות, 56 מינים של זוחלים ו-75 מינים של יונקים. פעילויות נוספות בפארק כוללות נסיעות בנופים, תוכניות בהנחיית שומרי הפארק ביג בנד וצפייה בכוכבים.
חשיבותו של הפארק מתבטאת גם בשפע האתרים הפלאונטולוגיים המוגנים על פי חוק. בתחומי הפארק נחשפו שפע מאובנים של בעלי חיים ממקור ימי ועצמות דינוזאורים מהקרטיקון ומהשלישון. מאפיינים גאולוגיים בפארק כוללים דייקים געשיים ועדויות להתפרצויות געשיות, בעיקר ברכס הרי צ'יסוס (אנ') השוכנים בפארק, רכס ההרים היחיד בארצות הברית שנכלל במלואו בתוך פארק לאומי.
לאזור יש היסטוריה תרבותית עשירה, מאתרים ארכאולוגיים המתוארכים לפני כמעט 10,000 שנים ועד לחלוצים, חוואים וכורים בתקופה המודרנית. מבנים ונופים היסטוריים מאפשרים הצצה לאורח החיים באזור הגבול שבין ארצות הברית למקסיקו במאה ה-19.
גאולוגיה

רוב פני השטח הנראים של הפארק הלאומי ביג בנד צעירים יחסית בהשוואה לגיל כדור הארץ, שרוב הגאולוגים מעריכים בכ-4.54 ± 0.05 מיליארד שנים בערך. אומנם קיימים בפארק סימנים לפעילות טקטונית מהפרוטרוזואיקון (מעל ל-500 למ"ש), אבל רוב הסלעים החשופים ברחבי הפארק הם בני 100 מיליון שנים או פחות.
מלפני 500 מיליון שנה ועד לפני כ-300 מיליון שנים, אזור ביג בנד היה ליד החלק המערבי של שקע עמוק באוקיינוס שהשתרע מארקנסו ואוקלהומה של היום ועד מערב טקסס. מהרמות הגבוהות בצפון הצטברו בהדרגה עקב סחיפה חצץ, חול וחרסית בשכבות בתוך שקע זה, ועם הזמן הפכו לשכבות של אבן חול ופצלים.
הפעילות הטקטונית הקדומה ביותר שזוהתה בפארק מיוחסת לאורוגנזה של "התרוממות מרתון" מהפלאוזואיקון מלפני 300 מיליון שנים. האורוגנזה המרתונית (חלק מהאורוגנזה הוושיטנית (אנ')) היא חלק מהעתקי דחיקה של סלעים מהלוח הדרום-אמריקאי מעל הלוח הצפון-אמריקאי. ניתן לראות זאת בצורה מיטבית באזור מעבר ההרים פרסימון גאפ (אנ') ("פער האפרסמון"), 873 מטרים מעל גובה פני הים בפארק. רצועות סלע לבנות ייחודיות לאורך כביש 385 מצפון לפארק מייצגות שכבות שהוטו על ידי האורוגנזה הוושיטנית. תהליך זה התנהל במקביל לבניית הרי האפלצ'ים ממזרח, חלק מהתנגשויות של הלוחות הטקטוניים מבין כמה שהגיעו לשיא בבנייתה של פנגיאה, יבשת-העל שהתקיימה לפני שכל אחת מהיבשות הקיימות בימינו עברו לתצורה הנוכחית שלהן. הסחיפה שהתרחשה ברמות שנוצרו באירוע בונה הרים זה, מסבירה את היעדרם של סלעים מתורי הטריאס והיורה בפארק. לכן קיימת אי התאמה גאולוגית בין שכבת הסלע של תצורת גלן רוז (אנ') מהקרטיקון התחתון לבין הסלעים מתצורת טסנוס (Tesnus Formation) מקרבון פנסילבני-קרבון מיסיסיפי שמתחתיה.
בין טריאס עליון ועד קרטיקון עליון (בין 200 למ"ש ל-85 למ"ש) הושפע אזור הפארק בצורה קלה מהבקע בין אמריקה הצפונית לדרומית והתפשטות קרקעית הים עקב כך, תהליך שגרם להיווצרות מפרץ מקסיקו.
בתקופה זו היה הפארק מתחת לים רדוד והושקעו בו בתקופות הקרטיקון העליון והתחתון יחידות סלעים של אבן גיר ופצלים שכללו את התצורות (מלמטה כלפי מעלה) גלן רוז, אבן גיר דל כרמן, סו פיקס, אבן גיר סנטה אלנה, חרסית דל ריו, אבן גיר בודה ובוקייאס. שכבות אלו נשמרו בכמה אזורים בפארק דוגמת הרי סיירה דל כרמן-סנטיאגו (Sierra del Carmen–Santiago Mountains) והר מריסקל (Mariscal Mountain). דרומית לשטח הפארק התפתח לפני 159 מיליון שנים שקע אוקייני הקרוי "שקע צ'יוואווה" (Chihuahua trough) שהתמלא בשכבת משקעים עבה. מתקופה זו התגלו בפארק מאובנים של דינוזאורים (דוגמת מין של אלמוזאורוס),, של התנינאי הענק דיינוסוכוס, ושל יערות, וכן מאובנים אחרים.
עם סיום תהליכי הביקוע בשלהי הקרטיקון ובתחילת השלישון, היה אזור הביג בנד תחת השפעה של האורוגנזה הלרמידית. תקופה זו של דחיסה (שכיוונה כיום מזרח מערב) יצרה את הרמה שכיוונה צפון מזרח של מסה דה אנגילה (Mesa de Anguila), מונוקלינה מורמת בשוליים הדרום-מערביים של הפארק, ואת הרי סיירה דל כרמן-סנטיאגו, מונוקלינה מורמת שעברה העתק דחיקה, המהווה את הגבול המזרחי של הפארק, ואת אגן טורנייו (Tornillo Basin).
גאולוגיה > פעילות געשית

סלעים געשיים שולטים בחלק גדול מהנוף בפארק. הראשונה מתוך סדרה של התפרצויות געשיות התרחשה לפני כ-42 מיליון שנים ליד הגבול הצפון-מערבי הנוכחי של הפארק. מאגמה הנעה כלפי מעלה הרימה את האזור שהוא כיום הרי קריסמס, וההעתקים שנוצרו בשכבות פני השטח אפשרו ללבה להתפשט ביריעות גדולות על פני האדמה.
בין לפני 38 ל-32 מיליון שנים התרחשה סדרה של התפרצויות געשיות בתוך הפארק. הפעילות הראשונית החלה ברכס סיירה קומאדה (Sierra Quemada) שפירוש שמו בספרדית "רכס הרים שרוף", הממוקם מדרום לקצה הדרומי של הרי צ'יסוס. פעילות געשית שבאה בעקבותיה באזורים של המתחם הגעשי קלדרת קניון פיין, תצורת בורו מסה (Burro Mesa Formation). וקסטולון יצרה אפר געשי צבעוני ושכבות לבה המהווים את רוב המסה של הרי צ'יסוס.
הפעילות הגעשית בתוך הפארק לא הייתה רציפה והמרווחים של אלפי עד מיליוני שנים בין תקופות שיא הפעילות כללו חשיפה מתמדת של משטחים לכוחות הסחיפה יחד עם ניסיונות תמידיים של צורות חיים להתיישב באזורים כשהם הפכו ראויים למגורים.
גאולוגיה > סחיפה

הפעילות הטקטונית האחרונה שהתרחשה בשטח הפארק הייתה של העתקים מסוג "אגן ורכס" מהנאוגן עד הרביעון. תקופה זו של התמתחות מזרח-מערב יצרה את העמקים המדבריים (bolson – מונח באנגלית אמריקנית, במקור מספרדית) של אסטופה (Estufa) ודאהלו (Dehalo) בהרי צ'יסוס, ואת ההעתקים של טרלינגואה (Terlingua), סיירה דל כרמן, צ'וק דראו (Chalk Draw) ובורו מסה. הריו גראנדה החל לזרום באזור ביג בנד לפני בערך 2 למ"ש, ומאז עיצבו את הנוף תהליכי סחיפה והתחתרות לעומק.
שרידים ארכאולוגיים

בפארק יש שרידים ארכאולוגיים החל מתקופת הילידים הקדומים, המכונים פלאו-אינדיאנים, מלפני 10,500 שנים, דרך שרידים מתרבויות של עמי האינדיאנים כדוגמת הצ'יסוס, הקומאנצ'י והמסקלרו (אנ'), וכלה בשרידים של מבנים של מתיישבים ספרדים, מקסיקנים, אנגלים ואירים שעסקו בחקלאות, בגידול בקר ובכריית מחצבים באזור.
בכל התקופה הפרהיסטורית מצאו בני אדם מחסות או התגוררו במקומות פתוחים ברחבי השטח שכיום שוכן בו הפארק. העדויות הארכאולוגיות חשפו תרבות מדברית מהתקופה הארכאית באמריקה הצפונית, שתושביה פיתחו אורח חיים נוודי של ציידים-לקטים שכמעט שלא השתנה במשך כמה אלפי שנים.
השרידים ההיסטוריים בשטח הפארק מרוכזים באתרים שונים שבהם ניסו מתיישבים לחיות מחקלאות או מכריית מחצבים. חקלאות שהתבססה על השקיה התרכזה באזורים שלגדות הנהר ויובליו. רשתות דרכים, מתקני השקיה, מבני מגורים ומבני עזר פשוטים ושטחי חקלאות, חלקם על טרסות, המצויים לאורך גדות הנהר, מאפיינים שרידים אלו.
טבע

למרות תנאי המדבר הקשים, גדלים בביג בנד מעל ל-1,200 מינים של צמחים (כולל מעל ל-60 מיני קקטוס), מעל ל-600 מינים של בעלי חוליות ומעל ל-3,600 מינים של חרקים. המגוון הגדול של הצמחים ובעלי החיים נובע מהאקולוגיה המגוונת ומהבדלי הגובה בין אזור המדבר הצחיח והלוהט לבין ההרים הקרירים יחסית, ולבין עמק הנהר הפורה.
טבע > צמחייה

מגוון הקקטוסים והצמחים האחרים מוסיפים צבע לאזור הביג בנד. 65 מיני הקקטוס בפארק כוללים מיני צבר מסוג Opuntia דוגמת צבר מצוי, מין המכונה באנגלית Claretcup‏ (Echinocereus triglochidiatus) ואת פיטאיה (Echinocereus enneacanthus). באביב פורחים פרחי בר, ופרחי יוקה מפגינים צבעים מבהיקים. צמחי תורמוס (סוג Lupinus) נפוצים בפארק, ולעיתים ניתן לצפות מהכביש בפרחי תורמוס בלבן ובוורוד. צמחים בעלי פרחים נוספים המצויים בשטח הפארק כוללים את Desert marigold‏ (Baileya multiradiata – ציפורן חתול מדברי) ממשפחת המורכבים, את Desert willow‏ (Chilopsis linearis – ערבה מדברית) ממשפחת הביגנוניים, Ocotillo‏ (Fouquieria splendens) ממשפחת Fouquieriaceae, את Rock nettle‏ (Eucnide urens – סרפד הסלעים) ממשפחת Loasaceae ואת המין אגבה המכונה Lechuguilla‏ (Agave lechuguilla).
Ocotillo‏ (Fouquieria splendens) כשברקע חלק מרכס סיירה דל כרמן
תורמוס ורוד בפארק
צבר ממין Opuntia azurea הצומח בפארק ובאזורים הסמוכים במקסיקו
אורן ממין Pinus cembroides בהרי צ'יסוס
טבע > בעלי חיים

במרבית בעלי החיים לא ניתן לצפות ביום, בייחוד במדבר. הפארק מתעורר לחיים בלילה, כאשר מרבית בעלי החיים תרים אחר מזון.